《题阳关送别图》
明代·郑嘉

漠漠杨柳花，青青杨柳树。
带花折长条，将送行人去。
灞陵勿淹折，明日发沙洲。
沙洲连塞路，望望使人愁。
愿推双车轮，推过寿昌县。
寿昌何蔚蔚，边城如眼见。
别曲歌且停，春醪香更清。
一杯歌一曲，曲尽两含情。
含情岂无语，别离心更苦。
懊恨别离多，欢娱能几许。
万水复千山，人去几时还。
谁言功名好，侬道不如闲。

作者简介：字原亨，绍兴山阴人。号柿庄。